
Sukladno članku 89. Zakona o proračunu („Narodne novine“ broj 144/21) Općinski načelnik podnosi Općinskom vijeću polugodišnji Izvještaj o izvršenju proračuna do 30. rujna tekuće godine za istu godinu.
Polugodišnji izvještaj o izvršenju Proračuna sukladno Pravilniku sastoji se od Općeg dijela proračuna i Posebnog dijela proračuna.
Opći dio Proračuna sastoji se od sažetka A. Računa prihoda i rashoda i B. Računa financiranja, A. Računa prihoda i rashoda i B. Računa financiranja.
U sažetku A. Računa prihoda i rashoda i B. Računu financiranja prikazani su ostvareni prihodi i primitci, te rashodi i izdaci na razini ekonomske klasifikacije.

A. Račun prihoda i rashoda se iskazuje u sljedećim tablicama:
· Prihodi i rashodi prema ekonomskoj klasifikaciji
· Prihodi i rashodi prema izvorima financiranja
· Rashodi prema funkcijskoj klasifikaciji
B. Račun financiranja iskazuje se u sljedećim tablicama: 
· Račun financiranja prema ekonomskoj klasifikaciji
· Račun financiranja prema izvorima financiranja

Posebni dio izvršenja Proračuna sastoji se od izvještaja prema organizacijskoj klasifikaciji i izvještaja prema programskoj klasifikaciji.

Obrazloženje Polugodišnjeg izvještaja o izvršenju proračuna sastoji se od Obrazloženja općeg dijela proračuna i Obrazloženja posebnog dijela proračuna. Obrazloženje općeg dijela sadrži ostvarenje prihoda i rashoda te primitaka i izdataka i prikaz manjka ili viška proračuna. Obrazloženje posebnog dijela proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa.

U Proračunu Općine Sveti Petar Orehovec za 2026. godinu planirani su proračunski prihodi i rashodi te vlastiti i namjenski prihodi proračunskog korisnika Dječjeg vrtića „Mali Petar“ i rashodi koji se iz njih financiraju.











Obrazloženje općeg dijela Proračuna
A. RAČUN PRIHODA I RASHODA
Ostvareni su sveukupni prihodi poslovanja u iznosu od 1.675.539,49 €. Rashodi poslovanja iznose 970.724,42 €. Rashodi za nabavu nefinancijske imovine iznose 1.311.027,45 €. 
 U prvom polugodištu ostvaren je manjak poslovanja u iznosu od 422.337,20 eura koji je nastao zbog ulaganja u dogradnju dječjeg vrtića Mali Petar. 
  
Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te ukupnih rashoda i izdataka na razini razreda ekonomske klasifikacije, kao i višak/manjak prihoda, te je prikazan B. Račun financiranja (izdaci za financijsku imovinu i otplate zajmova). 

Prema ekonomskoj klasifikaciji prihodi proračuna evidentirani su u općem dijelu proračuna (Tablica 1.2.1.), a razvrstani su na prihode poslovanja i prihode od prodaje nefinancijske imovine.
Prihodi poslovanja ostvareni su u iznosu od 1.675.539,49 eura.
Prihodi od poreza ostvareni su s 597.016,04 eura što je 46,56% u odnosu na planirana sredstva, gdje su najveća stavka prihodi od poreza i prireza na dohodak od nesamostalnog rada.  Pomoći iz inozemstva i od subjekata unutar općeg proračuna ostvarene su sa 944.521,09 eura. Najveći dio prihoda odnosi se na tekuće pomoći iz državnog proračuna, tzv. Fiskalno izravnanje. Kapitalne pomoći ostvarene su u iznosu do 49.998,07 eura, a odnose se na pomoći za uređenje igrališta u Mokricama Miholečkim, te kapitalne pomoći temeljem prijenosa EU sredstava za dogradnju dječjeg vrtića Mali Petar podružnica Fodrovec  u iznosu od 324.906,00 eura. Prihodi od imovine ostvareni su u iznosu 3.612,47 eura, što je 83,05 % od planiranih prihoda, a odnose se na korištenje javnih površina, prihode od iznajmljivanja imovine, legalizacije i sl. Prihodi od upravnih i administrativnih pristojbi, pristojbi po posebnim propisima i naknadama ostvareni su u prvom polugodištu 2026. godini sa 104.313,06 eura što je 46,95% u odnosu na plan. Navedeni prihodi u najvećem dijelu odnose se na prihode komunalne naknade i uplate roditelja dječjem vrtiću za boravak djece. Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima ostvareni su u iznosu od 22.892,20 eura, a odnose se na prihode dječjeg vrtića Mali Petar ostvarene uslugom pripreme hrane za vrtiće Kalnički jaglac iz Kalnika i Mali Medo iz Gornje Rijeke. Kazne, upravne mjere i ostali prihodi ostvareni su u iznosu od 3.184,63 eura. Navedeni prihodi se odnose najvećim djelom na uplate roditelja vrtiću za polazak na izlet. 

Rashodi poslovanja ostvareni su u iznosu od 970.724,42 eura, što je 43,86% u odnosu na plan.
Rashodi za zaposlene iznose 418.837,37 eura, a odnose se na plaće, doprinos za zdravstveno, naknade za prijevoz na posao i s posla, te ostalih rashoda službenika i namještenika Jedinstvenog upravnog odjela, te djelatnika dječjeg vrtića Mali Petar.
Materijalni rashodi ostvareni su  u iznosu od 403.931,42 eura, a odnose se na uredski materijal, materijal za održavanje, električnu energiju općine i vrtića, usluge telefona, poštarine, naknade za rad predstavničkih i izvršnih tijela, raznih povjerenstava i slično.  Financijski rashodi izvršeni su sa 10.279,50 eura, a odnose se na bankarske usluge i usluge platnog prometa, te kamate za otplatu kredita prema OTP Banci i Zagrebačkoj banci za dopušteno prekoračenje po računu. Pomoći dane u inozemstvo i unutar općeg proračuna ostvarene su u prvom polugodištu 2026. godine sa 4.392,70 eura, a odnose se na tekuće i kapitalne pomoći Osnovnoj školi za djecu na području Općine.
Naknade građanima i kućanstvima na temelju osiguranja i druge naknade realizirane su u iznosu od 31.225,27 eura, a odnose se na jednokratnu novčanu pomoć za novorođenčad, na financiranje označavanja pasa na području Općine te pomoć samcima u obitelji. Ostali rashodi izvršeni su sa 102.058,16 eura, a većinom se odnose na tekuće donacije Udrugama na području Općine. Rashodi za nabavu nefinancijske imovine ostvareni su u iznosu od 1.311.027,45 eura. Rashodi za nabavu proizvedene dugotrajne imovine izvršeni su u iznosu 1.306.527,45 eura. Rashodi za dodatna ulaganja na nefinancijskoj imovini ostvareni su u iznosu od 4.500,00 eura.
	U Tablici broj 1.2.2. prikazani su prihodi i rashodi prema izvorima financiranja izvršeni u razdoblju od 1. siječnja do 30. lipnja 2026. godine. Iz navedene tablice vidljivo je da je najveći iznos prihoda ostvaren temeljem pomoći, zatim općih prihoda i primitaka, te prihoda za posebne namjene.
Opći prihodi i primici ostvareni su u iznosu od 597.201,38 eura, a odnose se na porezne prihode.
Vlastiti prihodi ostvareni su u iznosu od 33.844,85 eura, odnose se na prihode od pružanja usluge pripreme hrane za dječje vrtiće Mali Medo i Kalnički jaglac, te prihodi od najma stana.
Prihodi za posebne namjene ostvareni su u iznosu od 99.972,17 eura, a odnose se na prihode komunalne naknade, prihode komunalnog doprinosa, prihode ostvarene od uplata roditelja za boravak djece u vrtiću.
Pomoći su ostvarene u iznosu od 944.521,09 eura, a odnose se na tekuće i kapitalne pomoći iz Državnog i Županijskog proračuna.

	U Tablici broj 1.2.3. prikazani su rashodi prema funkcijskoj klasifikaciji.
Opće javne usluge izvršene su u iznosu od 279.090,82 eura, odnose se na rashode za zaposlene, materijalne rashode, naknade izvršnom i predstavničkom tijelu, Javni red i sigurnost ostvareno je u iznosu od 11.162,48 eura, odnose se na redovna sredstva Hrvatskoj gorskoj službi spašavanja i civilnu zaštitu. Ekonomski poslovi ostvareni su u razdoblju od 1. siječnja 2026. do 30. lipnja 2026. godine u iznosu od 36.799,94 eura, a odnosi se na, poljoprivredu, promet gorivo i energiju, Zaštita okoliša koja se odnosi na gospodarenje otpadnim vodama u iznosu 35.196,71 eura. Usluga unapređenja stanovanja i zajednice ostvarena je u iznosu od 366.535,49 eura, a odnosi se na rekonstrukciju i/ili izgradnju infrastrukture, rekonstrukciju i održavanje javne rasvjete. Zdravstvo je izvršeno u prvom polugodištu 2026. godini u iznosu od 25.751,81 eura, a odnosi se na dežurstvo ljekarni i zbrinjavanje lešina. Rekreacija, kultura i religija ostvareno je u iznosu od 47.500,00 eura, a odnosi se na službe rekreacije i sporta, službe kulture, te religijske službe. Funkcijska klasifikacija Obrazovanje ostvareno je u iznosu od 1.534.224,63 eura, a odnosi se na financiranje rada dječjeg vrtića, dogradnja dječjeg vrtića, te financijska pomoć Osnovnoj školi. Socijalna zaštita izvršena je u iznosu od 16.956,11 eura, a odnosi se na jednokratnu novčanu naknadu za novorođenčad, pomoć socijalno ugroženim obiteljima i slično.

Pod točkom 1.3. Prikazan je Račun financiranja prema ekonomskoj klasifikaciji i prema izvorima financiranja, gdje je vidljivo da su ostvareni primici od zaduživanja u iznosu od 743.414,52 eura od Zagrebačke banke, a izdaci za otplatu glavnice primljenih kredita i zajmova izvršeni su u iznosu od 71.466,12 eura prema OTP banci, te 488.073,22 eura prema Zagrebačkoj banci.

U POSEBNOM DIJELU proračuna prikazano je izvršenje proračuna prema  organizacijskoj klasifikaciji  i prema programskoj klasifikaciji.
RAZDJEL 100, GLAVA 00101 Predstavnička i izvršna tijela općine izvršeno je sa 593.679,03 €, a RAZDJEL 200, GLAVA 00201  Jedinstveni upravni odjel izvršen je sa 2.247.612,18 € ili 53,37 % plana.
OBRAZLOŽENJE OSTVARENJA RASHODA I IZDATAKA OPĆINE SVETI PETAR OREHOVEC PO PROGRAMSKOJ KLASIFIKACIJI

Razdjel 100 GLAVA 00101 Predstavnička i izvršna tijela općine
Program 1000 Donošenje akata i mjera iz djelokruga rada predstavničkog i izvršnog tijela 
Program se sastoji od sljedećih aktivnosti:
Aktivnost A100001 Materijalni rashodi  koji su ostvareni sa 27.588,82 € ili 49,27 % proračuna. Aktivnost se odnosi na naknade za rad Vijećnika, odnosno povjerenstava, predstavničkih i izvršnih tijela, reprezentaciju, članarine i rashode protokola (vijenci, cvijeće…) Cilj ovog programa je pružiti efikasan rad izvršnih i predstavničkih tijela kroz povećanje aktivnosti u obavljanju poslova i zadaća i donošenju akata iz nadležnosti.
 Aktivnost A100002 Sponzorstva - pokroviteljstva izvršena je sa 4.456,01 € što je 89,12%  proračuna a odnosi se na razne donacije i pokroviteljstva. Cilj ove aktivnosti je pružanje potpore rada Udruga koje djeluju na području Općine i šire.
Aktivnost A100003 Tekuće donacije političkim strankama izvršena je sa 1.624,86 € što je 25,00% proračuna a odnosi se na isplatu sredstava sukladno Odluci o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Sveti Petar Orehovec – HDZ i SDP.
Aktivnost A100004 Informiranje mještana putem javnih medija ostvarena je u iznosu od 470,00 € a odnosi se na troškove nastale za razne obavijesti stanovnicima putem radija portala. Cilj ove aktivnosti je podržavanje rada radija i portala kako bi stanovnici što jednostavnije i brže došli do određenih informacija/obavijesti što je ujedno i glavni cilj.
 Aktivnost A100005 Otplata zajma ostvarena je u sveukupnom iznosu od 559.539,34 € a  koja se sastoji od oplate zajma OTP banci za izgradnju školsko sportske dvorane i smanjenje dopuštenog prekoračenja.



Razdjel 200 GLAVA 00201 Jedinstveni upravni odjel ostvaren je u iznosu od 2.247.612,18 €.
Program 1001 Financiranje redovne djelatnosti
 Program se sastoji od sljedećih aktivnosti:
Aktivnost A100101 Redovan rad administrativnog, tehničkog i stručnog osoblja ostvareni su u iznosu 86.930,98 € ili 57,12 % plana, a rashodi se odnose na plaće zaposlenika JUO-a, te božićnice, regres i prijevoz na posao i s posla.  Aktivnost A100102 Redovna djelatnost ostvareni su u iznosu 15.718,83 €. Sadrže uredski materijal, literaturu, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, komunalne usluge. Aktivnost A100103 Održavanje objekata, postrojenja i opreme za redovno korištenje izvršena je sa 2.620,38 €, a odnosi se na tekuće i investicijsko održavanje postrojenja i opreme, održavanje prijevoznih sredstava, te tekuće i investicijsko održavanje građevinskih objekata.
Aktivnost A100104 Računalne usluge razvoj softwere-a realizirano je u iznosu od 3.112,50 € a odnosi se na održavanje računovodstvene aplikaciju. Cilj programa je omogućiti djelatnicima što kvalitetnije uvjete za rad. Aktivnost A100105 Premije osiguranja, pristojbe i naknade izvršeni su u iznosu 449,83 €, a odnose se na javnobilježničke usluge, troškove sudskih postupaka. Aktivnost A100106 Usluge banaka, platnog prometa, izvršeni su u iznosu od 16.181,58 € a odnose se na bankarske usluge, platni promet te uplata kamata po ugovorenim kreditima. Aktivnost A100107 Tekuće održavanje društvenih domova i drugih objekata ostvareno je u iznosu od 10.451,35 € a odnosi se na usluge tekućeg i investicijskog održavanja domova i drugih objekta . Aktivnost A100108 Intelektualne usluge rashodi su realizirani sa 13.576,98 € a sadrže troškove geodetsko-katastarskih usluga i ostale razne intelektualne usluge. Cilj aktivnost je pripremiti dokumentaciju za razne javne pozive i natječaje. Aktivnost A100113 Održavanje dvorane ostvarena je u iznosu od 2.558,50 eura, a odnosi se na dio troškova školsko sportske dvorane uz Osnovnu školu Sveti Petar Orehovec. Cilj navedene aktivnosti je pomoć Osnovnoj školi u režijskim troškovima. Aktivnost A100114 Projektiranje objekata ostvareno je u iznosu od 3.125,00 € a odnosi se na  izradu projektne dokumentacije za nogometni klub Hrvatski Bojovnik Mokrice Miholečke. Kapitalni projekt K100103 Dodatna ulaganja na zgradama (društveni domovi , sportski objekti) izvršeno je s 14.734,08 € a odnosi se na uređenje društvenog doma u naselju Međa, tu uređenje Društveno-kulturnog centra. Cilj dogradnje doma jest osigurati stanovnicima bolji društveni život u ruralnim područjima. Kapitalni projekt K100105 Dodatna ulaganja na zgradama – Vatrogasni dom Miholec ostvareno je u iznosu od 4.025,00 € a odnosi se na uređenje okoliša starog vatrogasnog doma u naselju Miholec
Program 1002 Održavanje objekata i uređaja komunalne infrastrukture
Aktivnost A100201 Održavanje i redovan rad javne rasvjete realiziran je sa 21.541,84 € a odnosi se na električnu energiju javne rasvjete i održavanje javne rasvjete. Cilj programa je omogućiti stanovnicima bolji i kvalitetniji životni standard. Aktivnost A100202 Održavanje nerazvrstanih cesta Općine, ostvareno je iznosom od 12.012,40 €, a odnosi se na održavanje nerazvrstanih cesta ugradnjom i navoženjem kamena. Cilj aktivnosti je pružiti stanovništvu kvalitetnije makadamske puteve. Aktivnost A100204 Održavanje odvodnih kanala i propusta na području Općine, odnosi se na iskop putnih jaraka i ugradnju betonskih cijevi, a ostvareno je iznosom od 35.196,71 €. Cilj aktivnosti je očistiti što više propusta, te time osigurati kvalitetniju infrastrukturu na području općine. Aktivnost A100205 Održavanje i uređivanje javnih zelenih površina, odnosi se na košnju i malčiranje grmlja, te uređenje puteva na području općine, a ostvareno je iznosom od 44.913,00 €. Cilj aktivnosti je smanjiti obrasle površine. Aktivnost A100206 Održavanje groblja na području Općine ostvareno je u iznosu od 28.965,66 €, a odnose se odvoz otpada s groblja na području Općine i košnja trave na grobljima u Guščerovcu, Miholcu, Svetom Petru Orehovcu i Gorici Miholečkoj. Aktivnost A100209 Održavanje čistoće javnih površina  ostvareno je u iznosu od 9.196,25 € a odnosi se čišćenje otpada na javnim površinama u naseljima Finčevec, Zaistovec i Brezje Miholečko. Cilj navedene aktivnosti je uklanjanje divljih odlagališta na području Općine. Aktivnost A100210 Sufinanciranje vodoopskrbe ostvareno je u iznosu od 4.109,29 € . Cilj aktivnosti je omogućiti svim stanovnicima mogućnost priključka na javnu vodoopskrbu. Kapitalni projekt K100201 Dodatna ulaganja u javnu rasvjetu-proširenje javne rasvjete ostvareno je u iznosu od 5.605,30 € a odnosi se na postavu novih lampi u naselju Zaistovec - Dubravci. Kapitalni projekt K100202 Dodatno ulaganje na grobljima ostvareno je u iznosu od 12.262,50 eura, a odnosi se na nabavu, prijevoz i montažu višenamjenskih kućica na grobljima Miholec i Guščerovec. Kapitalni projekt K100205 Izgradnja objekata komunalne infrastrukture ostvareno je u iznosu od 289,50 € a odnosi se na priključke na javnu vodovodnu mrežu. Kapitalni projekt  K100216 Izgradnja mosta u naselju Fodrovec ostvareno je u iznosu od 3.125,00 €, a odnosu se na rekonstrukciju mosta kod potoka Vranče. Kapitalni projekt K100217 Rekonstrukcija igrališta nogometnog kluba Ratar Miholec ostvaren je u iznosu od 187.047,25 eura, a odnosi se na drenažu nogometnog igrališta, te postavu tribina.
Program 1003 Dodatne usluge u zdravstvu i preventiva
Aktivnost A100302 Poslovi zbrinjavanja lešina i životinja -pasa lutalica, realizirano je sa 23.769,27 € a odnosi se na rezervaciju mjesta u azilu za pse lutalice, te briga i skrb za udomljene pse u azilu. Cilj aktivnosti je smanjiti broj pasa lutalica po naseljima na području Općine. Aktivnost A100303 Označavanje pasa, ostvareno je iznosom od 688,80 € a odnosi se na označavanje neoznačenih pasa na području Općine. Cilj aktivnosti je smanjiti neoznačene pse, a ujedno time i pse lutalice. Aktivnost A100304 Poslovi dežurstva-Ljekarna Križevci, realizirano je u iznosu od 442,28 € te se odnosi se na uplatu za dežurstvo  Ljekarne Križevci. Cilj programa je omogućiti rad ljekarne u večernjim satima, te neradne dane. Aktivnost A100305 Program zaštite divljači ostvaren je u iznosu od 851,46 € što je 53,90 % plana Proračuna. Sredstva su utrošena na provođenje programa zaštite divljači te nabavu repelenata za divljač odnosno za lisice kako bi se spriječile štete u domaćinstvima i naseljima.
Program 1004 Predškolski odgoj
[bookmark: _Hlk209430895]Aktivnost A100401 Sufinanciranje potreba iznad standarda  ostvareno je u iznosu od 3.210,02 € a odnosi se na naknade za rad mentorima i nagrade učenicima za postignute uspješne rezultate na školskim natjecanjima. Aktivnost A100403 Pomoć Osnovnoj školi ostvarena je u iznosu od 2.577,70 € a odnosi se na nabavu opreme za aerobik, te financiranje ograde u Područnoj školi Gregurovec. Aktivnost A100405  Sufinanciranje troškova djece s teškoćama u razvoju ostvareno je u iznosu od 17.138,96 € a odnosi se na financiranje troškova djece koja pohađaju tretmane za djecu s teškoćama u razvoju. Cilj aktivnosti je pomoć roditeljima u plaćanju potrebnih troškova u liječenju djece.  Kapitalni projekt K100403 Dogradnja Dječjeg vrtića „Mali Petar“ ostvarena je u iznosu od 1.072.890,82 € a odnosi se na dogradnju dječjeg vrtića, podružnica Fodrovec. 
Program 1005 Zaštita od požara i spašavanje
Aktivnost A100501 VATROGASNA ZAJEDNICA Općine Sveti Petar Orehovec, realizirano je u iznosu od 21.500,00 € a odnosi se na doznaku redovnih sredstava Vatrogasnoj zajednici za redovan rad DVD-ova. Cilj aktivnosti je pružiti podršku Vatrogasnoj zajednici, te omogućiti financijska sredstva za nabavu potrebnih strojeva, alata i opreme. Tekući projekt T100501 Sufinanciranje održavanja izgrađenih objekata u vlasništvu VZO-a ostvarena je u iznosu od 11.162,48 € i odnosi se na doznaku sredstava DVD-u Mali Kalnik, DVD-u Miholec, DVD-u Guščerovec i DVD- u Selanec.  Cilj je uređenje vatrogasnih domova.
Program 1006 Program socijalne skrbi i zdravstva
Aktivnost A100601 Pomoć u novcu pojedincima i obiteljima ostvarena je u iznosu od 3.130,86 € a odnosi se na pomoć pojedincima ili obiteljima slabijeg imovinskog stanja te na pakete za građane povodom uskrsnih i božićnih blagdana. Cilj aktivnosti je osigurati kvalitetniji život pojedincima slabijeg imovinskog stanja. Aktivnost A100602 Provođenje natalitetnih mjera, ostvareno je u iznosu od 8.100,00 € a odnosi se na jednokratnu novčanu pomoć za novorođenčad na području općine za trinaest obitelji na području Općine u prvom polugodištu 2026. godine.  Aktivnost A100603 Humanitarna djelatnost CRVENOG KRIŽA Križevci, ostvarena je u iznosu od 2.725,25 € a odnosi se na financiranje troškova prijevoza gerontodomaćice, sufinanciranje pomoći u kući starijim osobama na području općine. Cilj aktivnosti je pružanje potrebne pomoći starijim osobama.
Program 1008 Potpore u radu udruga civilnog društva
Aktivnost A100801 Poticaj djelovanja udruge umirovljenika i branitelja ostvarena je u iznosu od 3.000,00 € a odnosi se na financiranje troškova udruge Hrvatskog časničkog zbora i Udruge osoba s invaliditetom prijavljenih na Javni poziv za dodjelu financijskih sredstava projektu Udrugama koji su od interesa za Općinu Sveti Petar Orehovec. Cilj je pomoć osobama s invaliditetom i braniteljima u ostvarenju svojih projekata, ujedno i poticanje društvenih aktivnosti.  Aktivnost A100802 Razvoj sporta i rekreacije ostvareno je u iznosu 30.500,00 € a odnosi se na troškove sportskih klubova za provođenje vlastitih projekata i uključivanje mladih u sportske aktivnosti. Aktivnost A100803 Promocija amaterske kulture i narodne baštine izvršena je u iznosu od 17.000,00 € a odnosi se na dodjelu sredstava  Likovnoj udruzi Prigorje-ART i Povijesnom društvu Sveti Petar Orehovec, Pukovniji Orehovečki, Udruzi Čiga te Udruzi Orej za provođenje raznih aktivnosti povodom dana Općine. Cilj aktivnosti je promicanje kulture i narodne baštine na području općine, upoznavanje mladih s nekadašnjim običajima.  Aktivnost A100807 Poticanje i razvoj poljoprivredne proizvodnje realizirana je u iznosu od 7.480,00 € a odnosi se na dodjelu financijskih sredstava Udruzi uzgajivača simentalskog goveda Kalničkog prigorja, Udruzi vinogradara i vinara Sveti Vinko i Udruzi uzgajivača hrvatski toplokrvnjak za provođenje njihovih aktivnosti. Cilj aktivnosti je promocija poljoprivrede i poljoprivrednih proizvoda proizvođača s područja Općine. Aktivnost A100808 Manifestacija Petrovo ostvarena je u iznosu od 29.319,94 €  a odnosi se na grafičke i tiskarske usluge, reprezentaciju, te izvođače koji su nastupili povodom Dana Općine.
Program 1009 Predškolski odgoj

Sufinanciranje dječjeg vrtića sveukupno je ostvareno u iznosu od 438.407,13 € te se troškovi odnose na troškove zaposlenika Dječjeg vrtića Mali Petar, materijalne troškove, te ostale neophodne troškove. Cilj aktivnosti je osigurati djeci kvalitetne uvjete za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno.
